SET ยังแข็ง! ปิดบวก 5 จุด รับแรงซื้อหุ้นขนาดกลาง-เล็กหนุน แนะจับตาบจ.ประกาศงบไตรมาส 2/62
SET ยังแข็ง! ปิดบวก 5 จุด รับแรงซื้อหุ้นขนาดกลาง-เล็กหนุน แนะจับตาบจ.ประกาศงบไตรมาส 2/62 โดยดัชนีปิดตลาดวันนี้ ที่ระดับ 1,723.44 จุด บวก 4.59 จุด หรือ 0.27% มูลค่าการซื้อขาย 5.48 หมื่นล้านบาท
18 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,723.44 จุด บวก 4.59 จุด หรือ 0.27% มูลค่าการซื้อขาย 5.48 หมื่นล้านบาท 
10 หุ้นดันดัชนีวันนี้

ด้าน นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยวันนี้เคลื่อนไหวทั้งในแดนบวกและลบ ยังไม่มีปัจจัยอะไรใหม่ แต่ด้วยช่วงที่ผ่านมาตลาดฯปรับตัวลงไปหลายวัน ทำให้วันนี้ปรับตัวรีบาวด์ได้บ้าง โดยหุ้นที่ Outperform เป็นหุ้นขนาดกลางและขนาดเล็ก อย่างกลุ่มไฟแนนซ์, พร็อพเพอร์ตี้ ฟันด์ และ REIT ที่ก่อนหน้านี้ถูกเทขายทำกำไรออกมาอย่างหนัก จึงทำให้ Valuation เริ่มกลับมาน่าสนใจอีกครั้ง
ขณะที่ตลาดหุ้นอื่นในภูมิภาคเอเชียวันนี้ส่วนใหญ่เคลื่อนไหวอยู่ในแดนลบ
สำหรับแนวโน้มการลงทุนในวันพรุ่งนี้ (19 ก.ค.62) นายณัฐชาต กล่าวว่า ตลาดฯ น่าจะแกว่งไซด์เวย์ต่อจากยังไม่มีปัจจัยใหม่ โดยนักลงทุนยังคงติดตามดูการทยอยประกาศผลประกอบการของบริษัทจดทะเบียนไทยในไตรมาส 2/62 ซึ่งน่าจะเป็นตัวกำหนดทิศทางของราคาหุ้น โดยให้แนวรับ 1,710 จุด และแนวต้าน 1,740 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK   มูลค่าการซื้อขาย  2,373.16 ล้านบาท ปิดที่ 180.00 บาท  ลดลง 3.50 บาท
PTT     มูลค่าการซื้อขาย  2,049.34 ล้านบาท ปิดที่  47.75 บาท  ลดลง 0.25 บาท
CPALL   มูลค่าการซื้อขาย  1,975.86 ล้านบาท ปิดที่  87.25 บาท  ราคาไม่เปลี่ยนแปลง
AOT     มูลค่าการซื้อขาย  1,769.59 ล้านบาท ปิดที่  73.00 บาท  ลดลง 0.50 บาท
SCC     มูลค่าการซื้อขาย  1,440.32 ล้านบาท ปิดที่ 452.00 บาท  ลดลง 2.00 บาท
 
